stanford-oval/wikipedia huggingface dataset:
Sud (Haiti)

Sud (haitiksi Sid) on departementti Haitissa. Vuonna 2003 departementissa oli 621 651 asukasta ja sen pinta-ala on 2 794 neliökilometriä. Departementin väestötiheys on siten 222,5 asukasta neliökilometrillä. Departementin pääkaupunki on Les Cayes.
Sudin departementti käsittää Haitin eteläisen niemimaan lounaisosan. Se rajautuu pohjoisessa Grand'Ansen ja Nippesin departementteihin, idässä Sud-Estin departementtiin ja etelässä Karibianmereen. Île à Vachen saari kuuluu departementtiin. Sud jakautuu viiteen arrondissementtiin (väkiluvut vuonna 2003):
| Arrondissementti | Väkiluku | Kunnat |
| --- | --- | --- |
| Aquin | 192 166 | Aquin, Cavaillon, Saint-Louis-du-Sud |
| Les Cayes | 272 001 | Camp-Perrin, Les Cayes, Chantal, Maniche, Île-à-Vache, Torbeck |
| Chardonnières | 64 847 | Les Anglais, Chardonnières, Tiburon |
| Côteaux | 44 011 | Côteaux, Port-à-Piment, Roche-à-Bateau |
| Port-Salut | 54 286 | Arniquet, Port-Salut, Saint-Jean-du-Sud |
Scott Russell

Scott Russell (s. 16. tammikuuta 1979 Windsor, Ontario) on kanadalainen keihäänheittäjä. Keihään lisäksi Russell on heittänyt sekä kiekkoa että moukaria. Hänellä on hallussaan Kanadan ennätys keihäänheitossa, 84,81 metriä, jonka hän heitti 13. heinäkuuta 2011 Torontossa.
Russellin suurin saavutus kansainvälisissä arvokisoissa on Kansainyhteisön kisojen 2002 hopeasija. Nuorten MM-kilpailuissa 1998 hän sijoittui viidenneksi ja Pekingin olympialaisissa 2008 kymmenenneksi. Daegun MM-kilpailuissa 2011 hän karsiutui loppukilpailusta.
Muuta

Urheilemisen ohessa Russell opettaa liikuntaa ja terveystietoa kansasilaisessa koulussa Yhdysvalloissa.
Kausien parhaat heitot

1998 75,46 Columbia 17.5.
1999 76,80 Boise 4.6.
2000 78,94 Waco 25.3.
2001 81,66 Edmonton 10.8.
2002 79,85 Baton Rouge 30.5.
2003 81,56 Brunswick 5.7.
2004 77,87 Victoria 11.7.
2005 84,41 Ottawa 20.7.
2006 79,55 Belem 21.5.
2007 83,98 Fortaleza 16.5.
2008 83,20 Richmond 15.6.
2009 75,08 Lawrence 17.4.
2011 84,81 Toronto 13.7.
2012 80,60 Lawrence 20.4.
Aiheesta muualla

Scott Russell Kansainvälinen yleisurheiluliitto. (englanniksi)
Sotero Phamo Thein Myint

Sotero Phamo Thein Myint (s. 23. marraskuuta 1943) on myanmarilainen roomalaiskatolinen piispa. Hänet vihittiin papiksi 18. maaliskuuta 1972 ja nimitettiin Loikawin hiippakunnan johtoon 14. marraskuuta 1988. Piispaksi vihkiminen seurasi 22. huhtikuuta 1989. Pääkonsekraattorina toimi John Baptist Gobbato, jota avustivat Isaac Danu ja Abraham Than.
Phamo Thein Myint sai 30. syyskuuta 2002 lisäksi nimityksen Yangoonin arkkihiippakunnan apostoliseksi hallitsijaksi, jonka tehtävistä hän erosi 24. toukokuuta 2003.
Siátista

| Siátista Σιάτιστα |
| --- | --- |
 Siátistan kaupunki.
 Kunnallisyksikön sijainti
 Siátista
 Koordinaatit: 40°15′35″N, 21°33′03″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Kunta:  Vóio
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  140204
Väkiluku (2011):  6 247
 – Kaupunki:  5 490
Aikavyöhyke:  UTC+2
 – Kesäaika:  UTC+3
Postinumero:  503 00
Suuntanumero(t):  0030-2465-xxx-xxx
Rekisterikilpi:  KZ
Infobox OKVirheellinen NIMI-arvo: 
Siátista (kreik. Σιάτιστα) on Kreikan kaupunki sekä samanniminen Vóion kunnan kunnallisyksikkö (Δημοτική Ενότητα Σιάτιστας, Dimotikí Enótita Siátistas) ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 6 247 ja varsinaisen Siátistan kaupungin väkiluku 5 490 (vuonna 2011). Siátista on Vóion kunnan kuntakeskus.
Siátistan kaupunki sijaitsee linnuntietä noin 21 kilometriä Kozánista länsilounaaseen ja noin 38 kilometriä Kastoriásta kaakkoon. Kaupungissa sijaitsee Sisánin ja Siátistan hiippakunnan katedraali (mitrópoli). Siátista oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Áskion, Neápolin, Pentálofoksen ja Tsotýlin kanssa, jolloin se muuttui uuden kunnan kunnallisyksiköksi.
Siátistan kaupunki.
Kunnallisyksikön osat

Siátistan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Mikrókastro | Mikrókastro | 420 |
| Mikrókastro | Moní Koimíseos Theotókou Mikrokástrou (luostari) | 26 |
| Palaiókastro | Dafneró | 72 |
| Palaiókastro | Palaiókastro | 239 |
| Siátista | Siátista | 5 490 |
Yhteensä: 6 247
Aiheesta muualla

Kuvia tai muita tiedostoja aiheesta Siátista Wikimedia Commonsissa
Spartak (Donetskin alue)

Sodan jälkiä; tiehen uponnut räjähtämätön ammus (2015).
Spartak (ukr. Спартак) on kylä Donetskin alueen Donetskin piirissä Ukrainassa. Se sijaitsee kilometri Donetskin lentokentän pohjoispuolella, noin 20 kilometriä Donetskin keskustasta pohjoisluoteeseen.
Kylä perustettiin 1922. Sinne perustettiin 1930 Spartak-kolhoosi. 1970-luvulle tullessa kylässä oli sovhoosiksi muutetun tilan päärakennus, lastentarha, koulu 8. luokkaan asti, kerhorakennus, kirjasto, kauppa ja ruokala.
Vuodesta 1986 2000-luvulle kylästä kulki raitiotie Avdijivkaan.
Maaliskuussa 2015 kylä oli Venäjän tukemien separatistisotilaiden miehittämä, Ukrainan laillisen hallinnon ulkopuolista aluetta.
Aiheesta muualla

Kuvia tai muita tiedostoja aiheesta Spartak (Donetskin alue) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sevara Nazarxon

| Sevara Nazarxon |
| --- | --- |
 Sevara Nazarxon vuonna 2006.
Henkilötiedot
Syntynyt: 1978 (ikä 45–46)
Kansalaisuus:  Uzbekistan
Ammatti:  laulaja, säveltäjä ja dutárinsoittaja
Muusikko
Tyylilajit:  popmusiikki, pop-folk, reggae ja elektropop
Soittimet:  dutár
Levy-yhtiöt:  Real World Records
Aiheesta muualla
Kotisivut
  [ Muokkaa Wikidatassa ] [ ohje ]  
Sevara Nazarxon (s. 1978) on uzbekistanilainen laulaja, säveltäjä ja dutárinsoittaja. Hän aloitti uransa Sideris-yhtyeessä, mutta lähti myöhemmin soolouralle. Vuonna 2003 ilmestyi hänen ensimmäinen kansainvälisesti julkaistu albuminsa Yol bolsin.
Nazarxonin kappale Yallajonim oli vuonna 2005 ehdolla BBC Radio 3:n maailmanmusiikkipalkinnon saajaksi. Nazarxon laulaa uzbekiksi.
Albumit

Otmagay tong (2002)
Yol bolsin (2003)
Bu Sevgi (2006)
Maria Magdalena (2012)
Aiheesta muualla

Viralliset sivut (Arkistoitu – Internet Archive) (uzbekiksi), (venäjäksi), (englanniksi)
Nazarxon levy-yhtiön sivuilla (englanniksi)
Image & Narrative (Arkistoitu – Internet Archive), identity and exoticism in Sevara Nazarkhan's Yol Bolsin (englanniksi)
Stephen Brislin

Stephen Brislin (s. 24. syyskuuta 1956) on eteläafrikkalainen roomalaiskatolinen arkkipiispa. Hänet vihittiin papiksi Kroonstadin hiippakuntaan 19. marraskuuta 1983 ja nimitettiin sen piispaksi 17. lokakuuta 2006. Piispaksi vihkiminen seurasi 28. tammikuuta 2007. Pääkonsekraattorina toimi Jabulani Adatus Nxumalo, jota avustivat Hubert Bucher ja Zithulele Patrick Mvemve.
18. joulukuuta 2009 Brislin sai nimityksen Kapkaupungin arkkipiispaksi.
Somalia olympialaisissa

Somalia osallistui olympialaisiin ensimmäisen kerran Münchenissä 1972, ja on ollut sen jälkeen mukana kaikissa järjestetyissä kesäolympialaisissa lukuun ottamatta Montrealin 1976, Moskovan 1980 ja Barcelonan 1992 kisoja. Talviolympialaisiin maa ei ole osallistunut.
Somalia on osallistunut olympialaisissa ainoastaan yleisurheiluun, saavuttamatta yhtään olympiamitalia. Pistesijalle, eli kahdeksan parhaan joukkoon, on yltänyt Abdi Bile, joka oli kuudes miesten 1 500 metrin juoksussa Atlantassa 1996.
Aiheesta muualla

Somalia Kansainvälisen olympiakomitean sivustolla (englanniksi)
Valtiot olympialaisissa
Sudairin seitsikko

Sudairin seitsikko (arab. السديريون السبعة‎, As-sudayriyyūn as-sabʿa) on kollektiivinen nimitys Saudi-Arabian seitsemälle prinssille, jotka ovat veljiä keskenään. Veljesten isä oli Saudi-Arabian kuningaskunnan perustaja, Ibn Sa’ud, ja äiti tämän suosikkivaimo, Hussa bint Ahmed Al Sudairi. Seitsikon nimi tulee veljesten äidin heimosta: sudairi.
Veljekset ovat muodostaneet vaikutusvaltaisen blokin maan politiikassa ja toimineet monissa merkittävissä tehtävissä kuten puolustus- ja sisäministeriössä. Maan nykyinen kuningas Salman kuuluu seitsikkoon.
Seitsikon jäsenet

| Kuva | Nimi | Elinaika | Rooleja |
| --- | --- | --- | --- |
|  | Fahd | 1921–2005 | kuningas (1982–2005) |
|  | Sultan | 1928–2011 | varapääministeri (2005–2011) |
|  | Abdul Rahman | 1931–2017 | varapuolustusministeri (1973–2011) |
|  | Najef | 1934–2012 | sisäministeri (1975–2012) varapääministeri (2011–2012) |
|  | Turki II | 1934–2016 | varapuolustusministeri (1969–1978) |
|  | Salman | 1935– | kuningas (2015–) |
|  | Ahmed | 1942– | sisäministeri (2012) varasisäministeri (1975–2012) |
Lähde:
Sopimus (elokuva)

| Sopimus |
| --- | --- |
Ohjaaja:  Iskuryhmä:  Rostislav Aalto Roope Ahola Heikki Färm Katja Gauriloff Markku Heikkinen Jouni Hiltunen Tahvo Hirvonen Marita Hällfors Anna Korhonen Anu Kuivalainen Laura Kuivalainen Maria Lappalainen Iris Olsson Markku Tuurna
Tuottaja:  Markku Tuurna
Säveltäjä:  Miika Hyytiäinen
Kuvaaja:  Rostislav Aalto
Leikkaaja:  Sanna Liinamaa Hannele Majaniemi
Valmistustiedot
Valmistusmaa:  Suomi
Tuotantoyhtiö:  Filmimaa
Ensi-ilta:  26.1.2008
Kesto:  60 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Sopimus on suomalainen elokuva, joka käsittelee Tehyn vuoden 2007 työtaistelua sairaanhoitajien näkökulmasta.
Elokuvan teki Iskuryhmäksi itseään kutsunut joukko. Iskuryhmään kuuluivat Rostislav Aalto, Roope Ahola, Heikki Färm, Katja Gauriloff, Markku Heikkinen, Jouni Hiltunen, Tahvo Hirvonen, Marita Hällfors, Anna Korhonen, Anu Kuivalainen, Laura Kuivalainen, Maria Lappalainen, Iris Olsson ja Markku Tuurna.
Elokuva kuvattiin Helsingissä kahdessa viikossa marraskuussa 2007. Kuvaukset alkoivat 20. marraskuuta. Kuvauspaikkoina toimivat sairaalat, eduskuntatalo ja Tehyn tilaisuudet.
Elokuvan ensi-ilta oli Helsingissä DocPoint-elokuvajuhlilla 26. tammikuuta 2008 elokuvateatteri Bio Rexissä. Televisiossa elokuva esitettiin TV1:llä 3. helmikuuta 2008.
Aiheesta muualla

Sopimus Yle Areenassa
Stanislaus Fernandes

Stanislaus Fernandes (s. 8. lokakuuta 1939 Ahmedabad) on intialainen roomalaiskatolinen arkkipiispa. Hänet vihittiin papiksi Ahmedabadin hiippakuntaan 23. maaliskuuta 1968. Hänestä tuli jesuiitta 15. elokuuta 1973, ja hänet nimitettiin Ahmedabadin hiippakunnan johtoon 21. toukokuuta 1990. Piispaksi vihkiminen seurasi 24. elokuuta. Pääkonsekraattorina toimi Simon Ignatius Pimenta, jota avustivat Charles Gomes ja Francis Leo Braganza.
Fernandes sai 11. marraskuuta 2002 nimityksen Gandhinagarin arkkipiispaksi, jonka virkaan hänet asetettiin 22. joulukuuta.
Stanislaus Kobierski

Stanislaus Kobierski (13. marraskuuta 1910 Düsseldorf Saksa - 18. marraskuuta 1972 Düsseldorf) oli saksalainen jalkapalloilija. Seuratasolla hän edusti Fortuna Düsseldorfia ja pelipaikaltaan Kobierski oli hyökkääjä. Seuransa mukana hän oli voittamassa myös Saksan mestaruutta vuonna 1933.
Saksan jalkapallomaajoukkueessa Kobierski pelasi vuosien 1931–1941 aikana kaikkiaan 26 ottelua, joissa viimeisteli yhdeksän maalia. Hän edusti Saksaa myös vuoden 1934 MM-kilpailuissa.
Käännös suomeksi
Scott Ritter

Scott Ritter
Scott William Ritter (s. 15. heinäkuuta 1961) on yhdysvaltalainen kirjailija, entinen tiedustelu-upseeri ja entinen YK:n asetarkastaja. Nykyään häntä käytetään usein kommentaattorina Venäjän tiedotusvälineissä, joissa hän puolustaa Venäjän hallinnon näkökulmia.
Elämä ja ura > Ura tiedustelu-upseerina ja asetarkastajana

Ritter valmistui Franklin & Marshall Collegesta, jossa oli opiskellut Venäjän historiaa ja venäjän kieltä. Vuonna 1984 hän aloitti palveluksen Yhdysvaltain merijalkaväessä, jossa hän pääsi tiedustelu-upseeriksi. Ritter työskenteli vastavakoilijana Votkinskissa vuodesta 1988. Hän meni elokuussa 1991 naimisiin georgialaisen Marina Khatiašvilin kanssa; Khatiašvili oli toiminut Votkinskissa tulkkina yhdysvaltalaisten ryhmälle. Persianlahden sodan aikana Ritter oli komennuksella Riadissa, jossa hänen tehtävänsä oli tarkastella Irakin sotakoneistolle tuotetun vahingon laajuutta. Ritter palveli tiedustelu-upseerina  kaikkiaan kahdeksan vuotta ja saavutti majurin arvon. Persianlahden sodan jälkeen Ritter siirtyi YK:n erikoiskomissio UNSCOM:iin, jossa hänen tehtävänään oli suorittaa asetarkastuksia ja tiedustelua Irakissa. Israelista saamiensa tiedustelutietojen perusteella Ritter pääsi selville Irakin menetelmistä aseiden kätkemisessä. Hän epäonnistui yrityksissään päästä tutkimaan salaisen poliisin päämajaa ja erikoisturvallisuusviraston tiloja. YK kyseenalaisti Ritterin toimintatapoja niiden hyökkäävyyden johdosta. Vuonna 1997 Irak syytti Ritterin ryhmää provokaatiosta ja karkotti sen.
Yhdysvalloissa Ritter joutui Israelin-yhteyksiensä johdosta FBI:n tutkinnan kohteeksi vakoiluepäilyn perusteella. Elokuussa 1998 hän erosi tehtävästään UNSCOM:ssa vastalauseena Bill Clintonin hallinnon perääntymiselle julkilausutusta tavoitteesta riisua Irak kiellettyjen aseiden kapasiteetistaan. Ritter koki Yhdysvaltain luovuttaneen Irakin edessä. Kirjassaan Endgame (1999) hän esitti kritiikkiä Yhdysvaltain Irakin-politiikkaa kohtaan.
Irakin sodan aikana Ritter tuli tunnetuksi sodan arvostelijana. Hänen mukaansa sota perustui pelkoon ja valheisiin.
Elämä ja ura > Seksuaalirikostuomio

Vuonna 2011 Ritterille langetettiin Pennsylvaniassa vankeustuomio, koska hän oli masturboinut 15-vuotiaaksi tytöksi netissä tekeytyneen poliisin nähden. Jo kymmenen vuotta aiemmin Ritter oli tullut pidätetyksi yrityksestä houkutella 16-vuotiaana tyttönä esiintynyt poliisi kanssaan Burger Kingiin. Hän vapautui vankilasta vuonna 2014, mutta ei enää tuomionsa jälkeen saanut Yhdysvalloissa suurta näkyvyyttä. Ritter väittää olleensa vangittuna Irakin sodan vastustamisen vuoksi. Hän luonnehti tuomiota vaientamisyritykseksi.
Elämä ja ura > Työ Venäjällä ja kommentit Ukrainasta

Ritter alkoi saada suosiota Venäjällä politiikan kommentoijana muun muassa RT-kanavalla. Hän on puhunut yleisölleen runsaasti Ukrainasta usein Vladimir Putinin väitteitä toistaen ja länsimaiden motiivit tuomiten. Hänen mukaansa Putinin ainoa vaihtoehto oli vuonna 2022 sota, josta hänen mielestään Yhdysvaltojen hallinto ja tiedotusvälineet valehtelevat. Ritter on luonnehtinut Putinia yhdeksi kaikkien aikojen suurimmista johtajista ja on arvioinut Venäjän olevan yhä olemassa vain Putinin ansiosta. Ritter on esittänyt venäläisten laillisen aseman Ukrainassa olevan sama kuin juutalaisten laillisen aseman natsi-Saksassa. Huhtikuussa 2022 Ritter valheellisesti väitti Ukrainan tehneen Butšan verilöylyn ja nimitti Joe Bidenia sotarikolliseksi, joka hänen mukaansa pyrki "vierittämään syyn" Venäjän niskoille.
Ritter teki vuonna 2023 kiertueen Venäjällä markkinoidessaan uutta kirjaansa Disarmament in the Time of Perestroika (2022). Hän perusteli Venäjän-kiertuettaan ystävyyden rakentamisella ja ydinsodan ennaltaehkäisyllä. Kirjan tarkoitus oli hänen mukaansa varoittaa yhdysvaltalaisia eskalaatiosta, joka voisi aiheuttaa ydinsodan. Venäjän televisiossa Ritter kertoi aikovansa innoittaa miljoonia yhdysvaltalaisia lähtemään kaduille osoittamaan mieltään militarismia ja ydinaseiden leviämistä vastaan. Ukrainan sodan ratkaisuna Ritter on pitänyt Ukrainan jakamista Venäjän ja Puolan kesken.
Ukrainan disinformaation vastainen keskus liitti Ritterin heinäkuussa 2022 Venäjän propagandistien luetteloon. Myös Myrotvorets on liittänyt hänet tietokantansa Ukrainan vihollisten luetteloon.
Elämä ja ura > Kommentit Suomen Nato-jäsenyydestä

Ritterin mukaan Suomen Nato-jäsenyys merkitsee Suomelle itsemurhaa. Hän kuvasi ratkaisua Natoon liittymisestä myös "tappajan päätökseksi".
Stanislav Bunin

Stanislav Stanislavovitš Bunin (ven. Станислав Станиславович Бунин; s. 1966 Moskova) on venäläinen pianisti.
Bunin aloitti pianonsoiton 4-vuotiaana Moskovan konservatorion opettajana toimineen äitinsä johdolla. Vuosina 1984–1988 hän opiskeli Moskovan konservatoriossa Sergei Dorenskin johdolla. Bunin voitti ensipalkinnot Long–Thibaud-kilpailussa vuonna 1983 ja 11. kansainvälisessä Frédéric Chopin -pianokilpailussa vuonna 1985. Hän aloitti kansainvälisen virtuoosiuran jälkimmäisen voittonsa jälkeen. Lähdettyään Neuvostoliitosta vuonna 1988 Bunin asui ensin Saksassa ja muutti sitten Japaniin. Hän toimi pianonsoiton professorina Senzoku Gakuen -musiikkiopistossa Kawasakissa vuosina 1991–1997.
Bunin on tehnyt eri levymerkeille levytyksiä muiden muassa Frédéric Chopinin, Johann Sebastian Bachin, Wolfgang Amadeus Mozartin ja Claude Debussyn teoksista.
Somalia kesäolympialaisissa 2016

Somalia osallistui kesäolympialaisiin 2016. Sitä edusti kaksi urheilijaa, molemmat yleisurheilussa. Joukkueen lipunkantajana avajaisissa toimi kestävyysjuoksija Mohamed Daud Mohamed.
Joukkue > Yleisurheilu

Mohamed Daud Mohamed – miesten 5 000 m
Maryan Nuh Muse – naisten 400 m
Sud-Ouest (Kamerun)

| Sud-Ouest |
| --- | --- |
 Buea, alueen hallinnollinen pääkaupunki
 Sijainti
 Koordinaatit: 4°10′0″N, 9°14′0″E 
Valtio:  Kamerun
Hallinto:  
 – hallinnollinen keskus:  Buea
Pinta-ala:  25 410 km²
Väkiluku   (2015):  1 553 320
Sud-Ouest (engl. Southwest Region) on Kamerunin lounaisosassa sijaitseva maakunta. Maakunnan hallinnollinen keskus on Buea. Maakunnassa asui noin 1,5 miljoonaa ihmistä vuonna 2015. Sud-Ouest on toinen Kamerunin englanninkielisistä alueista.
Aiheesta muualla

Kuvia tai muita tiedostoja aiheesta Sud-Ouest (Kamerun) Wikimedia Commonsissa
Kamerunin maakunnat
Adamaoua
Centre
Est
Extrême-Nord
Littoral
Nord
Nord-Ouest
Ouest
Sud
Sud-Ouest
Spartacus (albumi)

| Spartacus Triumvirat |
| --- | --- | --- |

Studioalbumin tiedot
 Äänitetty : helmikuu-maaliskuu 1975
 Julkaistu: 1975
 Formaatti: LP/CD
 Tyylilaji: progressiivinen rock
 Levy-yhtiö: Eurooppa: Harvest USA: Capitol
Listasijoitukset
  27.
Triumvirat muut julkaisut
| Illusions on a Double Dimple 1974 | Spartacus 1975 | Old Loves Die Hard 1976 |
Spartacus on saksalaisen progressiivista rockia soittaneen Triumviratin kolmas albumi. Albumin teemana on roomalainen gladiaattori Spartacus. Levyn sävellykset teki kosketinsoittaja Jürgen Fritz ja sanoitukset rumpali Hans Barthelt. Levy oli menestys Yhdysvalloissa, missä se nousi listoilla top-30:een.
Albumin jälkeen basisti Helmut Köllen jätti yhtyeen aloittaakseen soolouran. Kaksi vuotta myöhemmin hän kuoli häkämyrkytykseen omassa autotallissaan kuunnellessaan sävellyksiään auton kasettisoittimesta.
Vuonna 2002 julkaistu uudelleen masteroitu CD sisälsi bonuksena live-version kappaleesta "The Capital of Power" ja aiemmin julkaisemattoman äänitteen "Showstopper".
Kappalelista

A-puoli:
The Capital of Power – 3.13 (säv. Fritz)
The School of Instant Pain – 6.12 ( säv. Fritz/san. Bathelt )
Proclamation
The Gladiator´s Song
Roman Entertainment
The Battle
The Walls of Doom – 3.57 (säv. Fritz)
The Deadly Dream of Freedom – 3.54 (säv. Köllen/san. Bathelt)
The Hazy Shades of Dawn – 3.09 (säv. Fritz)
B-puoli:
The Burning Sword of Capua – 2.41 (säv. Fritz)
The Sweetest Sound of Liberty – 2.35 (säv. Köllen/san. Bathelt)
The March ti to Eternal City – 8.46 ( säv. Fritz/san. Bathelt )
Dusty Road
Italian Improvisation
First Success
Spartacus – 7.39 ( säv. Fritz/san. Bathelt )
The Superior Force of Rome
A Broken Dream
The Finale
CD bonusraidat:
The Capital of Power (live) – 3.17 (säv. Fritz)
Showstopper – 3.37 (säv. Bathelt)
Kokoonpano

Jürgen Fritz (urut, sähköpiano, piano, syntetisoija, laulu)
Hans Bathelt (rummut, lyömäsoittimet)
Helmut Köllen (basso, kitarat, laulu)
Saamelaiskäräjien vaalit 2015

Saamelaiskäräjien vaalit 2015 järjestettiin 7. syyskuuta – 4. lokakuuta 2015. Niissä valittiin yhteensä 21 edustajaa ja kolme varaedustajaa vuosien 2016–2019 saamelaiskäräjille. Kyseessä olivat järjestyksessään kuudennet Suomen saamelaiskäräjien vaalit.
Enontekiön, Inarin, Sodankylän ja Utsjoen kunnista valittiin kustakin kolme edustajaa ja yksi varaedustaja. Lisäksi äänimäärän perusteella valittiin yhdeksän edustajaa. Koska Sodankylästä oli vain kaksi ehdokasta, valittiin kunnan kolmanneksi edustajaksi Magreta Sara Inarista. Ehdokkaita vaaleissa oli yhteensä 38 ja äänioikeutettuja 5 795. Heistä 483 oli Saamelaiskäräjien vaalilautakunnan hyväksymiä uusia äänestäjiä, joista vajaat 300 on täysi-ikäisiksi tulleita edellisten vaalien äänioikeutettujen lapsia.
Saamelaiskäräjien vaaleissa annettiin yhteensä 3 035 ääntä. Äänestysprosentiksi muodostui 51,6, kun se neljä vuotta aikaisemmin oli 49,6. Vaalien ääniharava oli 205 ääntä saanut inarilainen Anu Avaskari.
Kiistat

Vuoden 2015 saamelaiskärjäien vaalit aiheuttivat myös kiistoja, kun Korkein hallinto-oikeus hyväksyi 93 henkilöä saamelaisiksi vastoin saamelaiskäräjien omaa päätöstä. Maaliskuussa 2015 saamelaiskäräjien puheenjohtajan tehtävästä eronnut Klemetti Näkkäläjärvi kutsui KHO:n päätöstä osoitukseksi Suomen valtion rasismista, koska se ei hänen mukaansa tunnusta saamelaisuuden olevan oma kulttuurinsa, vaan saamelaiset pyritään sulauttamaan suomalaisiin. Päätöksen johdosta Näkkäläjärvi pyysi samalla eroa saamelaiskäräjien vaaliluettelosta.
Myös YK:n alkuperäiskansa-asioiden pysyvän foorumin varapuheenjohtaja virolainen Oliver Loode kritisoi KHO:n päätöstä ja kehotti harkitsemaan vaalien keskeyttämistä, koska tulevat saamelaiskäräjät eivät enää nauti kaikkien saamelaisten luottamusta. Looden näkemyksen mukaan Suomi on KHO:n päätöksen myötä rikkonut YK:n alkuperäiskansojen oikeuksien julistusta. Toronton yliopiston apulaisprofessori Rauna Kuokkanen puolestaan kehotti saamelaisia jättämään äänestämättä vaaleissa.
Saamelaiskäräjille valitut henkilöt ja äänimäärät > Enontekiö

Tuomas Aslak Juuso, 114
Ulla-Maarit Magga, 113
Pigga Keskitalo, 77
Varajäsen:
Nihkolas Valkeapää, 68
Saamelaiskäräjille valitut henkilöt ja äänimäärät > Inari

Anu Avaskari, 205
Tiina Sanila-Aikio, 190
Kari Kyrö, 189
Varajäsen:
Pekka Pekkala, 67
Saamelaiskäräjille valitut henkilöt ja äänimäärät > Sodankylä

Jouko Hetta, 72
Petra Magga-Vars,64
Magreta Sara, 144
Saamelaiskäräjille valitut henkilöt ja äänimäärät > Utsjoki

Anne Nuorgam, 138
Nilla Samuli Tapiola, 94
Aslak Holmberg, 83
Varajäsen:
Asko Länsman, 79
Saamelaiskäräjille valitut henkilöt ja äänimäärät > Äänimäärän mukaan valitut

Pentti Pieski, 128
Tanja Sanila, 119
Veikko Feodoroff, 116
Heikki Paltto, 110
Janne Saijets, 95
Kirsti Kustula, 91
Neeta Jääskö, 89
Jouni Aikio, 88
Antti Sujala, 81
Pyrgomorphidae

| Pyrgomorphidae |
| --- | --- |
 Pyrgomorpha conica
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Suorasiipiset Orthoptera
Alalahko::  Heinäsirkat Caelifera
Yläheimo::  Pyrgomorphoidea  Brunner von Wattenwyl, 1874
Heimo::  Pyrgomorphidae  Brunner von Wattenwyl, 1874
Alaheimot
 Orthacridinae  Pyrgomorphinae 
Katso myös
   Pyrgomorphidae Wikispeciesissä   Pyrgomorphidae Commonsissa 
Infobox OKNimi-testi OK: 
Pyrgomorphidae on suorasiipisten lahkoon kuuluva hyönteisheimo, yläheimon Pyrgomorphoidea ainoa heimo. Lajit ovat levittäytyneet Afrikkaan, Oseaniaan, Aasiaan, Etelä-Eurooppaan ja trooppiseen Amerikkaan. Heimoon kuuluvien lajien pää on kartiomainen.
Aiheesta muualla

ITIS: Pyrgomorphidae
Fauna Europaea: Pyrgomorphidae
Atractomorpha lata
Aularches miliaris
Dictyophorus spumans
Maura lurida
Monistria concinna
Phymateus morbillosus
Octacris sp.
Poekilocerus pictus
Pyrgomorpha vignaudi
Sphenarium purpurascens
Stenoscepa granulata
Taphronota ferruginea
Yeelanna pavonina
Zonocerus elegans